procesaur/Wiki.mk huggingface dataset:
Козимо де Медичи

Козимо Џовани де Медичи (|Cosimo di Giovanni de' Medici; во - ) — прв владетел од династијата Медичи која владеела со Фиренца во поголемиот дел од ренесансата.
Козимо го наследил своето богатство од својот татко Џовани ди Бичи кој бил банкар. Козимо речиси незабележано и без потреси ја претворил Фирентинската Република во монархија. Тој успеал да создаде силна партија, која наскоро започнала битка со аристократската партија на Алибите. Во почетокот тој доживеал пораз. Во 1433 година бил уапсен каде со поткуп успеал да не биде убиен и бил испратен во Павија а потоа и во Венеција. Уште во следната година неговата партија победила и Козимо се вратил во Фиренца застанувајќи на чело на републиката.
Во политичкиот живот Козимо се трудел да воспостави мир во Северна Италија, преку создавање на рамнотежа на силите помеѓу Фиренца, Венеција и Пелимо и сакал да ја намали интервенцијата на надворешните сили (особено Франција и Светото Римско Царство).
Козимо ја добил славата на заштитник на културата и уметноста. Во 1439 година Козимо Медичи ги испратил своите агенти во светот да најдат древни ракописи и во 1444 тој ја отворил првата јавна библиотека Сан Марко. Ова било револуционерен за своето време чекор, бидејќи дотогаш само црквата ја имала улогата да распространува знаење. По негово наредба биле направени и многу преводи. Козимо Медичи наредил на Фирентинскиот универзитет да се учи грчки јазик. Така ова место станало првото место после 700 години каде се изучувал грчки јазик. Тој создал и академија за изучување на учењата на Платон и Питагора. Тој го ангажирал младиот Микелоцо Микелоци да го изгради Палацо Медичи Рикарди.
По неговата смрт во 1464, Козимо бил наследен од својот син Пјеро ди Козимо де Медичи, татко на Лоренцо де Медичи (Лоренцо Убавиот). Неговата гробница е во базилика Сан Лоренцо во Фиренца.
Исак Болеславски

Исак Ефремович Болеславски (|Исаак Ефремович Болеславский; 9 јуни 1919, Золотоноша, Полтавска губернија - 15 февруари 1977, Минск) бил советски шаховски велемајстор, кандидат за светски првак, теоретичар и тренер.
1 Животопис
Болеславски се родил во еврејско семејство во местото Золотоноша (денешна Украина) во 1919 година. Шах научил да игра на деветгодишна возраст, а уште како ученик остварил завиден успех со победата на чилишното шаховско првенство во 1933 година. Две години подоцна, заврпил трет на сесоветското младинско шаховско првенство, коешто се одржало во Ленинград; а во 1938, 1939 и во 1940 година, трипати по ред бил првак на Украинската ССР. Поради овие успеси, во 1939 година ја стекнал советската титула „Мајстор на спортот“. Првото свое учество на првенството на СССР го забележал во 1940 година, кога завршил на делба на 5. и 6. местото (заедно со Ботвиник).
Хелсингланд

Хелсингланд (швед. ) е историска покраина (''landskap'') во средна Шведска. Се граничи со покраините Јестрикланд, Даларна, Херједален, Меделпад и Ботнискиот Залив. Историски, претставува дел од крајот Норланд.
1 Управа
Традиционалните покраини во Шведска немаат административна или политичка улога, туку опстојуваат само како културно-историски целини. Во случајот на Хелсингланд, покраината го опфаќа северниот дел од административниот округ Јевлеборг. Мали делчиња навлегуваат и во окрузите Јемтланд и Вестернорланд.
2 Географија
Теренот е претежно планински и карпест, и се спушта кон брегот. Највисокото место на северот е 530 м, а на југот е 600 м. Покраината е мошне шумовита (околу 85%), па затоа шумарството била главна стопанска гранка во историјата. Со исклучок на некои крајречни подрачја како она на реката Јуснан, почвата е неплодна и сиромашна. Големи делови се карпести и калливи, и сосем непогодни за земјоделски активности.
Дел од подрачјето што се граничи со Ботнискиот Залив (наречено „Висок Брег“) е прогласено за светско наследство на УНЕСКО, како пример за изостазија или постглацијално издигање. Теренот и денес се издига по 1 см годишно.
Други геолошки позначајни места се езерскиот систем Делен, кој се состои од метеорски кратери. Ова е единственото место во земјата кајшто се среќава вулканскиот андезитетн камен, наречен „деленит“.
3 Историја
Жителите на Хелсингланд за првпат сте споменуваат во староанглиската поема „Видсвит“ (IX-X век), каде се нарекуваат „Хелсинзи“. Ова подоцна го потврдува и Адам Бременски, околу 1070 г., кој го споменува нивното учество во трговската морнарица.
Во XII век се случила голема преселба на населението од Хелсингланд во јужното крајбрежје Финска, тогашен Естерланд. Местото што го населиле го добило името на нивната татковина. Во 1550, кралот Густав Васа основал нов град во близината. Во 1812, градот Хелсинки станал главен град на Финска.
Најстар град во Хелсингланд е Худиксвал, кој го добил статусот во 1582. По него следи Седерхамн, кој станал град во 1620. Третиот град е прогласен дури во 1942 (Болнес).
3.1 Војводи на Хелсингланд
Почнувајќи од 1772 г, принцеви и принцезите во Шведска се назначуваат за војводи/војвотки на разни покраини, но ова е чисто формална титула. Моментално оваа титула ја носи Принцезата Мадлен (1982-), Војвотка од Хелсингланд и Јестрикланд.
4 Наводи
* - Нордиска семејна книга
Македонско-словенечки односи

Македонско-словенечките односи се надворешните односи меѓу Македонија и Словенија. Двете држави имаат многу блиски политички и економски односи. И двете републики биле дел од СФРЈ и подоцна прогласиле независност (Словенија во јуни, Македонија во септември) и се признаа меѓу себе на 12 февруари 1992. Дипломатските односи меѓу двете држави беа воспоставени на 17 март 1992. Словенија го поддржува суверенитетот, територијалниот интегритет, Евро интеграцијата и визната либерализација на Република Македонија. Има значаен број на словенечки инвеститори во Македонија. Во 2007, беа инвестирани околу 70 милиони евра. Во јануари 2009, македонскиот премиер Никола Груевски рече дека тој очекува повеќе словенечки инвестиции во инфрастуктурата и енергетски проекти. Словенија е првата држава која ја признала Македонија.
Македонија има амбасада во главниот град, Љубљана. Словенија има амбасада во Скопје и почесен конзулат во Битола.
1 Потпишани договори
*Договор за слободна трговија
*Договор за меѓусебна промоција и заштита на инвестициите
*Договор меѓу Владата на Република Македонија и Владата на Република Словенија за одбегнување на двојното оданочување по однос на данокот на доход и данокот на капитал
Централен департман

Централниот департман е еден од департманите во Парагвај. Департманот се наоѓа во регионот Источен Парагвај. Главен град на департманот е Арегва. Централниот департман има околу 1,929,834 жители и тоа го прави најнаселен департман во државата.
1 Географија
Департманот се наоѓа во регионот Источен Парагвај, На север департманот граничи со Кордиљера и Президенте Ајес, на запад со Аргентина, на исток со Парагвари и на југ со Њембуку.
2 Окрузи
Округот е поделен на 19 окрузи:
окрузи, км², население (2002)
Арегва, 122, 44.566
Капијата, 83, 154.274
Фернандо де ла Мора, 21, 113.560
Гварамбаре, -, 16.687
Ита, 190, 50.391
Итагва, 122, 60.601
Хулијан Аугусто Салдивар, 948, 37.374
Ламбаре, -, 119.795
Лимпио, 117, 73.158
Луке, -, 185.127
Маријано Роке Алонсо, 122, 65.229
Њемби, 40, 8.525
Нуева Италија, -, 71.909
Сан Антонио, -, 37.795
Сан Лоренсо, -, 204.356
Вилја Елис, 122, 53.166
Вилјета, -, 22.429
Ипакарај, 111, 18.530
Ипане, 53, 25.421
3 Наводи
* Geografía del Paraguay - Editorial Hispana Paraguay S.R.L.- 1a. Edición 1999 - Asunción Paraguay
* Geografía Ilustrada del Paraguay - ISBN 99925-68-04-6 - Distribuidora Arami S.R.L.
* La Magia de nuestra tierra. Fundación en Alianza. Asunción. 2007.
4 Поврзано
* Парагвај
* Департмани во Парагвај
Лоренцо де Медичи

Лоренцо де Медичи (роден на во - починал на во ) бил владетел на Фиренца во времето на ренесансата од династија Медичи.
Тој бил син на Пјеро ди Козимо де Медичи и Лукреција Торнабони. Можеби она што тој е најмногу познат е неговиот придонес во уметничкиот свет, давајќи големи суми на пари за уметниците да можат да се создават ремек дела. Микеланџело во тоа време живеел во неговиот двор каде ја создал ''Мадона на скалите''.
Неговиот живот се совпаднал со висока точка на почетокот на италијанската ренесанса а неговата смрт го означил крајот на Златното доба на Фиренца. Во 1478 бил направен неуспешен обид за атентат врз него од страна на Франческо Паци.
Лоренцо де Медичи е погребан во капелата Медичи во Фиренца.
1 Младост
Неговиот дедо , Козимо де Медичи, бил првиот член на Семејството Медичи да комбинираат соработка со Банката Медичи со водење на Република Фиренца. Козимо бил еден од најбогатите луѓе во Европа и трошел многу голем дел од богатството во владата и филантропија. Тој бил патрон на уметностите и ги основал јавните работи. Таткото на Лоренцо, Пјер ди Козимо де Медичи, беше подеднакво воцентарот на животот на Фиренца, главно како уметнички патрон и собирач, додека чичкото на Лоренцо, Џовани ди Козимо де Медичи, се гргрижел за интересите во бизнисот на семејството . Мајка му на Лоренцо, Лукрезиа Торнабуни,била писател на сонатаs и пријател на поетите и филозоферите на Академијата Медичи. Таа станала негов советник по смртта на неговите вујко и татко.
Изборни единици во Исланд

Изборните единици на Исланд се едни од административните единици на државата. Изборните единици се користат за изборите и изборот на пратеници во исландското собрание.
1 Изборни единици
Изборните единици на Исланд, заедно со бројот на пратеници, се:
*Северен Рејкјавик (Reykjavíkurkjördæmi Norður): (11)
*Јужен Рејкјавик (Reykjavíkurkjördæmi Suður): (11)
*Северозапад (Исланд) (Norðvesturkjördæmi): (9)
*Североисток (Исланд) (Norðausturkjördæmi): (10)
*Југ (Исланд) (Suðurkjördæmi): (10)
*Југозапад (Исланд) (Suðvesturkjördæmi): (12)
2 Поврзано
*Административна поделба на Исланд
*Исланд
Маноло Ескобар

Manuel García Escobar (19 Октомври 1931 година, Лас Norias де Daza, Ел Ехидо, Алмерија), најпознат како Маноло Escobar, е шпански пејач на Андалусија и шпански песна куплет. Тој, исто така, работел како глумец во неколку музички филмови. Меѓу неговите успеси се на Porompompero, Мојот автомобил (1969), miniskirt или жив и Шпанија, Белгија композитор Лав Rozenstraten.
1 Почетоци
Маноло Escobar е петта на десет деца на Антонио Гарсија и Марија дел Кармен Ескобар, кому тој ја посвети песната Madrecita Maria del Carmen. Неговиот татко го напушти семејството земјоделство традиција да се вклучат во хотелот бизнис и култура. Потоа, таа се сретна со еден републиканец пензиониран учител, кој даде засолниште за промена да се справи со обука на сите негови браќа, вклучувајќи и музика. Маноло почнале да играат лејта. Исто така, свиреше пијано во неговите рани години.
На 14 емигрирал со неговите браќа во Барселона, каде што работел како чирак во различни занаети. Тој започна во шоу-бизнисот помеѓу Бадалона (Барселона) и Кинески Барселона со групата Маноло Escobar и неговите гитари, кои исто така беа неговите браќа Салвадор и Балдомеро. Подоцна, и со успехот на групата, тие ќе бидат додадени уште еден брат, Хуан Габриел. Двете Хуан Габриел и Хосе Марија, уште еден брат Гарсија Escobar, напишана набргу по тој изведува песни за групата.
Административна поделба на Исланд

Административната поделба на Исланд ги опфаќа првостепените, второстепените, третостепените и четвртостепените административни единици на Исланд. Државата е поделена (од најмало) на: општини, окрузи, региони и изборни единици.
1 Општини
Исланд е поделен на 76 општини кои управуваат со локалната власт, како на пример образованието или транспортот.
2 Окрузи
Исланд е поделен на 23 окрузи и тие во добар дел претставуваат историска поделба.
3 Региони
Исланд е поделен на осум региони. Регионите претежно имаат статистички употреби.
4 Изборни единици
До 2003 година, изборните единици биле истите со регионите. Со амандман законот бил променет и денес има 6 изборни единици.
5 Поврзано
* Исланд
* Општини во Исланд
* Окрузи во Исланд
* Региони во Исланд
* Изборни единици во Исланд
Споменик на Питу Гули (Скопје)

Споменикот на Питу Гули е споменик поставен во паркот ''„Жена борец“'' спроти Собранието на Република Македонија. Споменикот вреди 118 илјади и е излеан во белградската леарница ''„Јеремиќ“''. Споменикот на Питу Гули е поставен на постамент, спроти споменикот на Никола Карев .
1 Галерија
Фуџикавагучико

Фуџикавагучико (јап. 富士河口湖町, ''Фуџикавагучико-мачи'') — град во префектурата Јаманаши, Јапонија. Населението брои 25.538 жители, со густина на населеност од 161 жител на км² (јули 2012). Градот зазема површина од 158,5 км<sup>2</sup>.
1 Географија
Фуџикавагучико се наоѓа на подножјето на планината Фуџи и го опкружува езерото Кавагучи, едно од петте езера на Фуџи.
2 Соседни општини
Префектура Јаманаши
*Оцуки
*Цуру
*Фуџијошида
*Фуефуки
*Нишикацура
*Кофу
*Минобу
*Нарусава
Префектура Шизуока
*Фуџиномија
3 Историја
Подрачјето околу езерото Кавагучи е населено уште од џомонскиот период (илјадници години п.н.е.). Подоцна населбата била крајпатно место на патот од покраината Кај до покраината Суруга, и се споменува во летописите од хејанскиот период (794 -1185), каде воедно е забележано избувнувањето на Фуџи во 864 г. Во текот на периодот Едо (1603-1868), сета покраина Кај била територија под директна власт на Шогунатот Токугава. Со земјомерните реформи на почетокот на периодот Мејџи, на 1 јули 1889 подрачјето влегло во округот Минамицуру, во состав на префектурата Јаманаши, како што е и денес.
On 15 ноември 2003 г. градот Кавагучико ги припоил селата Кацујама и Ашивада, образовајќи го новиот град Фуџикавагучико. На 1 март 2006 во состав на Фуџикавагучико влегле и делови од of Камикујшики, преземени од округот Нишијацуширо.
4 Образование
*Универзитет за здравствени науки
5 Клима
Фуџикавагучико се одликува со влажна суптропска клима (Кепен: ''Cfa'') што се граничи мошне близу со океанска клима (Кепен: ''Cfb'').
Авантурите на Артур Гордон Пим

''Авантурите на Артур Гордон Пим'' — единствениот завршен роман на американскиот писател Едгар Алан По.
1 Содржина
Во делото се раскажува приказната за младиот авантурист Артур Пим, кој своеволно се качува на бродот „Грампус“ и отпловува со непознат екипаж. Ненадејно, се случува бунт во екипажот, па затоа Пим бил принуден првите четири дена да ги помине засолнувајќи се во подрумските делови на бродот. Неговиот пријател Август е единствениот негов познаник од екипажот, додека таткото на Август бил соборениот капетан. Под неверојатен сплет на околности, на крајот само Гордон Пим и еден од морнарите, Дирк Питерс, останале живи. Кога се чинело дека и тие ќе умреле од глад, случајно поминала една истражувачка експедиција, која се покажала спасоносна за нив. Артур Пим и Питерс се приклучиле на експедицијата која се обидувала да стигне до најодалечената точка на Јужниот Пол. Фабулата нејасно завршува додека целата екипа трагала по зацртаната цел.
2 Толкување на делото
Ова е едно од потешките литаретурни дела за класификација. Водејќи се според почетокот, би можело да се претпостави дека станува збор за авантуристички роман. Едгар Алан По бил импресиониран од животот минат пловејќи по морските широчини, па така се решил да пишува книга заснована на таа тема. Некои аналитичари на делото на По забележуваат дека романот содржи автобиографски елементи, па дури и некои одлики својствени за симболизмот. Ова остварување на По било инспирација за Херман Мелвил и Жил Верн да ги создадат нивните препознатливи авантуристички новели.
3 Поврзано
* Едгар Алан По
* Американска книжевност
Алтенбург (општинска заедница)

Алтенбург (|Altenburger Land) — општинска заедница во округот Алтенбург, во Тирингија, Германија. Седиштето на општинската заедница е во Мена.
Општинската заедница Алтенбург се состои од следниве општини:
# Алткирхен
# Добичен
# Дроген
# Герен
# Гелниц
# Лумпциг
# Мена
# Штаркенберг
Бад Емс

Бад Емс (|Bad Ems) — бањски град во Рајнската област-Пфалц, Германија. Претставува административен центар на руралниот округ Рајна-Лана и познат како бањско одморалиште и лекувалиште на реката Лана. Бад Емс е седиште и на месната општинска заедница Бад Емс.
1 Географија
Градот е изграден на обете страни на реката Лана, која претставува природна граница помеѓу ридските системи Таунус и Вестервалд во состав на Рајнските Шкрилни Планини. Подрачјето на Бад Емс и околните приградски населби влегува во состав на природниот резерват на Насау.
Жичената железница „Курвалдбан“ води од градот до видиковец на емската Бизмаркова кула (''Bismarckturm'').
2 Историја
Во времето на Римското Царство, на местото е изградена тврдина како крепост во состав на горногерманската граница на царството, но денес преостануваат само малку наоди од неа. Позабележителни белези од тоа време можат да се среднат во околните шуми, каде се забалежуваат остатоци од некогашната римска граница.
Местото за првпат се споменува во документи од 880 г., а добило статус на град во 1324. Грофовите на Насау и грофовите на Каценелнбоген изградиле нови бањи, каде приредувале гозби за гости. Во XVII и XVIII век Бад Емс важел за еден од најпознатите бањски одморалишта во Германија. Својот врв го достигнал во XIX век, кога имал гости од целиот свет и станал омилено летувалиште на разни европски владетели и културни дејци, вклучувајќи го кајзерот Вилхелм I, руските цареви Николај I и Александар II, композиторот Рихард Вагнер, писателот Фјодор Достоевски, сликарот Василиј Верешчагин и многу други.
Во 1870 г. градот (тогаш дел од пруската покраина Хесен-Насау) се прочул како местоо на испраќање на т.н. „емска телеграма“, која станала повод за Француско-пруската војна. Во рускиот цар Александар II го 1876 е потпишаал Емскиот указ, со кој се забранува употребата на украинскиот јазик. Денес на тоа место се наоѓа споменик што сведочи за овој настан.
3 Стопанство
Стопанството во градот е потесно поврзано со бањите и угостителството, но застапени се и други гранки како медицината и електротехниката и туризмот.
4 Збратимени градови
Бад Емс е збратимен со:
* Дројтвич Спа (Велика Британија)
* Лубин (Полска)
* Кон Кур на Лоара (Франција)
* Бланкенфелде-Малов (Германија)
5 Наводи
* Stella Ghervas, « Spas' political virtues : Capodistria at Ems (1826) », ''Analecta Histórico Médica'', IV, 2006 (со A. Franceschetti).
:''Bad Ems''- Википедија на германски јазик (рев. 5 септември 2005)
6 Галерија
Грчко-југословенски договор за Балканска унија

Грчко-југословенскиот договор за Балканска унија бил договор од 1942 година склучен меѓу монархистичките влади на Грција и на Југославија во егзил, под покровителство на Велика Британија. Со Договорот потпишан во Лондон на 15 јануари 1942 година страните се обврзале по војната да формираат југословенско-грчка унија, отворена за пристапување на другите држави за создавање Балканска унија.
Договорните страни ги утврдиле политичките, економско-финансиските и воените органи на Унијата. За поинаков статус на Македонија не станувало збор, се подразбирала положбата во рамките на предвоените граници на интегрална Југославија и на монархистичка Грција. Со развојот на настаните до крајот на Втората светска војна и со промените во двете држави, на Балканот и во Европа, грчко-југословенскиот договор останал само на хартија да сведочи за проекцијата на Велика Британија за посакуваниот повоен поредок на Балканот.
1 Наводи
Вардарија

Вардарија — историско-географска област во Егејска Македонија, сместена по долното течение и делтата на реката Вардар, чие име го носи.
Областа се граничи на север со областа Бојмија, а на запад преку реката Колудеј (Лудијас) со областа Урумлак. Опфаќа 33 населени места на територијата на општините Делта, Илиџиево (Халкидона) и Даутбал (Ореокастро). Сè до 1912 г. Вардаријата имала претежно македонско население.
1 Историја
1.1 Византиски период
Во византискиот период, Вардарија била тема во XI, XII и XIII век. Ги зафаќала териториите во долниот тек на реката Вардар. Се споменува како посебна воено-административна единица на чело со управник. Со Договорот склучен меѓу крстоносците и Венецијанците за поделба на Византија (март 1204 г.) било предвидено темата помеѓу себе да ја поделат крстоносците.
Бубалици

The Big Bang Theory или во Македонија емитувана како „Бубалици“ — американска телевизиска серија создадена од страна на Чак Лори и Бил Пради, која дебитирала на 24 септември 2007 година, на CBS. Во серијата се раскажува за секојдневниот живот на двајца физичари од Калтек, кои живеат спроти русокоса келнерка која има аспирации за шоу-бизнисот.
На 12 јануари 2011 година, CBS објавил дека серијата е обновена уште три години и ќе продолжи во текот на сезоната 2013-2014. Во февруари 2014 година, извршниот директор на CBS потврдил дека серијата е надградена за осмата сезона. Во март 2014 година бил обновен за три сезони до сезоната 2016-2017. Во март 2017 година бил обновен за уште две сезони до сезоната 2018-19.
Десеттата сезона започнала на 19 септември 2016 година.
1 Тема
Леонард и Шелдон се цимери и брилијантни физичари. Тие се беспрекорни умови кои знаат како функционира вселената. Но, ова знаење не им помага во комуникацијата со останатиот свет, а особено кога треба да се разговара со жените. Ситуацијата се менува кога во станот отспротива се вселува симпатичната и комуникативна Пени. За Леонард, од тој момент се отвора еден сосема нов, нему непознат свет, во кој може да се најде место и за љубов.
Дроген

Дроген (|Drogen) — општина во округот Алтенбург, во Тирингија, Германија, и припаѓа на општинската заедница со истото име.
1 Географија
1.1 Соседни општини
Општини со кои се граничи Дроген се Алткирхен, Добичен, Небдениц, градот Шмелн и Вилденбертен.
1.2 Општински единици
Општината Дроген се состои од две единици: Дроген и Молис.
2 Интересен факт
Дроген има необично име (неговото име значи ''дроги'' на германски), што предизвикува неговите улични знаци често да бидат подложни на кражби.
Вајл (река)

Вајл (герм. ''Weil'') — помала река во покраината Хесен, Германија. Долга е 50 км, по што се влева во реката Лана кај градот Вајлбург. Тече исклучиво низ планинскиот венец Таунус, а извира во подрачјето помеѓу планините Голем и Мал Фелдберг. Минува и низ местата Шмитен, Вајлрод и Вајлминстер. По течението се протега планинарска и велосипедска патека.
1 Наводи
*Kümmerly & Frey: The New International Atlas. Rand McNally (1980)
Грчко-српски сојуз (1867)

Грчко-српскиот сојуз од 1867/1868 година бил таен Договор за офанзивен сојуз портив османлиската држава склучен по неколкугодишни тајни преговори, водени со прекини, помеѓу Kралството Грција и Кнежевството Србија кој имал за цел „ослободување на сите христијански народи во европска Tурција и на Архипелагот (беломорски)“.
Со Договорот (14 / 26 август 1867) во Веслај кај Виена било определено и времето за започнување на војната (март 1868). Во случај на тешкотии во војната, за целосно остварување на целите утврдени со Договорот за сојуз, секоја од договорните страни можела да се повлече од војната единствено откако на сојузничката држава ќе и обезбедела: Србија на Грција ослободување и присоединување на Епир и на Tесалија, а Грција на Србија ослободување и присоединување на Босна и Херцеговина.
Во случај на целосно остварување на целите на војната за поделба на другите територии на османлиската држава на Балканот, договориле потпишување на посебен договор. Договориле пропагандно дејствување без територијално разграничување и заеднички да работат на придобивање во Сојузот на Романија. Грција и Србија потпишале Протокол (10 јануари 1868), а и тајна Воена конвенција во Атина (16 февруари 1868). Со Конвенцијата биле утврдени силите, вооружувањето и координацијата на воените дејства, предвидени да се водат на целата територија на европските владеења на османлиската држава, прогласена за заедничко боиште. Притоа, главното внимание било посветено на военостратегиското значење на земјите меѓу Грција и Србија, посебно на Македонија, во која биле маркирани главните стратегиски правци: западен: Солун-Битола кон Охрид и Велес-Скопје; централен: Солун-Скопје-Приштина и јужен: Солун-утоката на р. Бистрица. По убиството на кнезот Михајло (1868) акцијата била прекината.
1 Наводи
ФК Лестер Сити

ФК Лестер Сити е англиски фудбалски клуб со седиште од Лестер, Западен Мидлендс. Моментално се натпреварува во Премиер лигата, највисокото ниво на англискиот лигашки систем. Својте натпревари ги играат на стадионот Кинг Пауер (претходно наречен Стадион Вокерс), кој има капацитет од 32,261 седечки места.
Клубот бил основан во 1884 година како ''Лестер Фос'' и се натпреварувал на терен во близина на патот Фос Роуд. Тие подоцна се преселиле на Филберт Стрит во 1891 година и одиграле таму 111 години по ред, пред да го релоцираат бизнисот во близина на Стадионот Вокерс во 2002 година, кој подоцна бил преименуван во Кинг Пауер во 2011 година.
Лестер се приклучил на Фудбалската лига на Англија во 1894 година. Најголемиот успех на клубот е освојувањето на Премиер лигата во сезоната 2015-2016, кога Лестер за првпат во својата историја станал шампион на Англија. Со тоа тие станале еден од седумте клубови кој ја освоиле Премиер лигата од нејзиното основање во 1992 година, а нивниот успех во голем број на весници и медиуми бил опишан како еден од најголемите спортски шокови и најпријатни изненадувања во историјата на било кој спорт.
Клубот исто така е познат и под прекарот ''лисиците'', кој доаѓа од клупскиот амблем. Традиционало играат во дресови со темно-сина боја и со бели шорцеви.
1 Соперништва
Навивачите на Лестер го сметаат тимот на Нотингам Форест за нивен примарен соперник што се должи на историските социо-економски соперништва меѓу градовите Лестер и Нотингам, од каде што доаѓаат двата клуба. Втори соперници на клубот се Дарби Каунти со кои тие играат натпревар во таканреченото дерби на Источен Мидландс.
И покрај тоа што се со седиште во Западен Мидландс, друг соперник на Лестер во последниве неколку години е Ковентри Сити, кои се засновани на само 24 милји оддалеченост. Натпреварите меѓу двата клуба, станаа познати како M69 дерби, дебивајќи ги името по Автопатот кој ги поврзува двата града.
2 Играчи
3 Титули
Премиер лига : 1
:2015-2016
Втора Дивизија на Англија : 6
: 1924–1925, 1936–1937, 1953–1954, 1956–1957, 1970–1971, 1979–1980
:''Вицешампиони'' (2) : 1907–1908, 2002–2003
ФА Куп : 1
: 2020-2021
:''Вицешампиони'' (4) : 1949, 1961, 1963, 1969
Лига куп : 3
: 1964, 1997, 2000
:''Вицешампиони'' (2) : 1965, 1999
Черити Шилд : 1
: 1971
Лепенски Вир

Лепенски Вир — археолошко наоѓалиште во Србија на десниот брег на реката Дунав, во центарот на Балканот. Потекнува од палеолитскиот период (6500 до 5500 г. п.н.е.) и е поделена на три фази, кои содржат свои потфази. Првата која е и најпримитивната е Прото Лепенски Вир, потоа следи Лепенски Вир I (a,b,c,d и e) и на крај од мезолитот е Лепенски Вир II (a и b). Припадниците на оваа заедница биле пред сè ловци и собирачи на плодови. Биле пронајдени околу 136 станбени објекти и светилишта, сите биле со сличен облик но со различни димензии. Сите објекти од Лепенски Вир имаат основа на кружен исечок. Куќите биле свртени на исток кон Дунав, а целиот простор е расчленет со патеки и рампи додека пак бочните страни на живеалиштата се паралелни со закосени бочни страни на терасите. “Темелите” ги исполнувале со прамалтер во кој набивале камења кои служеле како праг околу целата куќа. Огништето се наоѓало во пресекот на симетралите на триаголникот (каде што стоел жртвеникот) кон излезот, и било опкружено со плочкести камења.
Во „прото-Лепенски Вир“ немало подови од прамалтер, но имало огништа, во Лепенски Вир I се појавува цврстиот под, додека во Лепенски Вир II пристапиле и кон украсување на огништата. Најмалата куќа изнесувала 7 квадратни метри, а најголемата 40 квадратни метри. Живееле групирани во семејства, а во една куќа живееле и по три генерации.
Пронајдени се 29 скулптури изработени од камен кој се наоѓал на оддалеченост од 10 километри. Тие биле крупни округли или елипсовидни речни камења земени од коритото на Бољетинска река, која за разлика од Дунав е брза планинска река. Големината на скулптурите се дрижи од 16 до 66 сантиметри, нив ги имало во секоја куќа и биле пропорционално поврзани со нејзината големина. Во Лепенски Вир I има само претстави на глави додека во Лепенски Вир II се гледаат екстремитети, полови органи, коса, а тоа се постигнувало со поголеми и подлабоки врежувања на каменот. Скулптурите ги изработувале со крајна стилизираност. Ги има зооморфни антропоморфни и некои кои се со апстрактна форма. Очите и устата се риболики, додека носот и ушите човечки. Повеќето од скулптурите биле пронајдени во ''in situ'' положба.
Бад Емс (општинска заедница)

Бад Емс (|Verbandsgemeinde Bad Ems) — поранешна општинска заедница во округот Рајна-Лана на сојузната покраина Рајнска област-Пфалц, Германија. Во јануари 2019 г. е споена во новата општинска заедница Бад Емс-Насау. Седиштето се наоѓало во градот Бад Емс.
Општинската заедница се состоела од следниве месни општини (''Ortsgemeinden''):
# Арцбах
# Бад Емс
# Бехелн
# Даузенау
# Кеменау
# Милен
# Ниферн
# Фахбах
# Фрихт
Добичен

Добичен (|Dobitschen) — општина во округот Алтенбург, во најисточниот дел на Тирингија, Германија. Се граничи со општините Алткирхен, Дроген, Гелниц, Лумпциг, Мена и Штаркенберг. Како негови единици се наоѓаат Добичен, Мојха, Понтевиц и Ролика.
1 Историски развој на населението
Население (31 декември)
2 Луѓе
* Јохан Фридрих Агрикола
Алтенбург (округ)

Алтенбург (|Altenburger Land) — округ во Тирингија, Германија. Се граничи со (од запад надесно) округот Грајц, Бургенланд (Саксонија-Анхалт) и окрузите Лајпциг, Мителзаксен, Цвикау во Саксонија.
1 Историја
Областа околу реката Плајсе бил дел од огромно шумско подрачје, кое било населено од Словените. Замокот Алтенбург веќе постоел во 10 век. Во следните векови пристигнале германските доселувачи. Бил дел од грофовијата Мајсен во 14 век. Во тоа време поголемиот дел од шумите биле отсечени.
Градот Алтенбург и околината биле мало војводство Саксо-Алтенбург од 1826 до 1918; потоа кратко време била држава во Вајмарската Република, пред да биде распуштена во 1922 со цел да се создаде покраината Тирингија.
Округот во неговите денешни граници бил основан во 1922 под името „Алтенбург“. Во 1952 се спровела административна реформа и округот бил поделен на два дела, наречени Алтенбург и Шмелн. Повторно биле споени во 1994, но сега под името „Алтенбургер Ланд“.
2 Географија
Алтенбургер Ланд е најисточниот округ на Тирингија. Тој е главно земјоделска област. Главна река во округот е Плајсе, притока на Вајсе Елстер, преминувајќи низ округот од југ кон север. Ридот Остерланд е дел од северните падини на Рудните Планини, кои полека се спуштаат кон низините во источниот дел на Саксонија-Анхалт.
3 Градови и општини
Слободни градови и општини
Општински заедници
<sup>1</sup>седиште на општинската заедница
Македонско-германски односи

Македонско-германските врски и односи започнуваат да се развиваат преку работата на светите Кирил и Методиј во Моравија и Панонија (IX в.) и претставниците на цар Самуил (X в.) кај германскиот цар Отон I во градот Kведлинбург (X в.) во мисија за обезбедување признавање на македонската држава. Во втората деценија од XI в., во времето на крстоносните војни, дел од германските крстоносци кои поминуваат преку македонската територија остварува контакти со македонското население. Од XII до XVII в. германски рудари – Саси работат во кратовските рудници. Во 1777 г. во Солун постои Вицеконзулат на Прусија. Германската политика кон Балканот е протурска.
Германската дипломатија со внимание го следи избувнувањето и текот на Илинденското востание и преку амбасадорот во Цариград му сугерира на султанот со енергични мерки да ја задуши македонската револуција. Врз основа на Мирцштешкиот договор, Германија учествува во организирањето на жандармериското училиште во Солун што го раководи мајорот Фон Алтен. Претставник на Германија учествува во работата на Финансиската комисија за Македонија. Во времето на Балканските војни зазела неутрален став и ја прифатила поделбата на Македонија со Букурешкиот договор. Потпишала таен Договор за Сојуз со Бугарија (1915) и гарантирала да ја окупира и да ја анектира целата територија на Македонија под власта на Србија, а во случај на војна со Грција и целиот Егејски дел од Македонија под власта на Грција. Кон крајот на 1916 г. и во почетокот на 1917 г. иницирала, со ВМОРО на Александров и на Протогеров, да се прогласи создавање автономна македонска држава. Водачите не го прифатиле тоа, за нив Македонија била слободна и национално обединета во единствена бугарска држава. Пред почетокот на Втората светска војна на Балканот Германија се обврзала кон Југославија, при пристапување кон Tројниот пакт, да го добие Солун.
По превратот во Југославија и по откажувањето од Tројниот пакт донела одлука за уништување на Југославија и со Италија договорила поделба на Македонија меѓу Бугарија и Италија, односно Албанија. Пред капитулацијата на Бугарија (летото 1944) Германија го активирала планот да прогласи создавање независна држава Македонија со ВМРО на Иван Михајлов.
По прогласувањето на државната самостојност и на независноста Германија ја поддржала Грција за спречување на признавањето и за прием во ОН под уставното име. Tаа ја призна РМ како ПJРМ. СР Германија ја признава РМ на 8 април 1993 г. Дипломатските односи се воспоставуваат на 16 јули 1993 г. и со тоа (1992) се отвора конзулат на СР Германија во Скопје. Прв вонреден и ополномоштен амбасадор на СР Германија во РМ е Ханс Лотар Штефан. Прв вонреден и ополномоштен амбасадор на РМ во СР Германија е Срѓан Керим.
Македонско-ватикански односи

Македонско-ватиканските врски и односи започнуваат со престојот на светите Кирил и Методиј во Рим (868/869).
Односите се продлабочуваат преку присуство на ватикански претставници на крунисувањето на Самуил за цар (Преспа, 976). Водат кон унијатство (во втората половина на XVII в. охридските архиепископи Порфириј Палеолог, Атанасиј I, Аврамиј и Мелетиј тајно го прифаќаат и спроведуваат католицизмот), односно, кон обновување на автокефалноста на Охридската архиепископија во унија и канонско единство со Римокатоличката цркава во XIX в. Продолжуваат преку контакти меѓу претставници на TМОРО и на Католичката црква (писмена комуникација меѓу Гоце Делчев и католичкиот надбискуп во Пловдив, Менини, во која тој е информиран за борбата на македонското револуционерно движење).
Во базиликата „Св. Kлимент“ во Рим секоја година на 24 мај се одржува црковно-државна манифестација насловена „Во чест на Св. Кирил“. Поклонение на македонска државно-црковна делегација на гробот на св. Кирил се практикува од 1979 г. Во 1985 г., Папата Јован Павле II со специјален документ ги прогласува светите Кирил и Методиј за апостоли на Европа.
Дипломатски односи меѓу Ватикан и РМ се воспоставуваат на 21 декември 1994 г. Прв вонреден и ополномоштен амабасадор акредитиран кај Папата како шеф на државата суи генерис е Димитар Мирчев (резидентен од Љубљана).
Прв апостолски нунциј акредитиран кај шефот на РМ е надбискупот Едмонт Фархарт.
1 Споредба на факти
, Македонија, Ватикан
Население, 2.022.547, 836
Површина, 25.713 км<sup>2</sup>, 0,44 км<sup>2</sup>
Густина на население, 80,1/км<sup>2</sup>, 1877/км<sup>2</sup>
Главен град, Скопје, Ватикан
Најголем град, Скопје - 506,926, Ватикан - 836
Општествено уредување, парламентарна република, апсолутна теократија
Службен јазик, македонски, нема, во употреба се италијански и латински
Религија, 64,7% Православие, 33,3% Ислам, 1,3% Католицизам,1,9% други, 100% Католицизам
Етничка структура, 64,2% Македонци, 25,2% Албанци, 3,9% Турци, 2,7% Роми, 4,0 други, Италијанци, Швајцарци и други.
БДП (номинален), 10,718 $ по глава на жител, н.п.
Проект за човечкиот геном

Проектот за човечки геном (|Human Genome Project, HGP) е меѓународен истражувачки проект чија главна цел е определување на низата на базните парови кои ја сочинуваат ДНК и идентификување на приближно 20,000–25,000 гени на човечкиот геном од физичка и функционална гледна точка. Проектот започнал во октомври 1990 година, а целосниот геном е комплетиран во април 2003 година. Најголем дел од секвенционирањето е извршен на универзитетите и истражувачките центри во САД, Велика Британија, Јапонија, Франција и Германија.
Каниндеју (департман)

Каниндеју е департман во Парагвај. Департманот се наоѓа во Источен Парагвај и главен град е Салто дел Гваира.
1 Окрузи
Департманот е поделен на 11 окрузи:
# Корпус Кристи
# Куругвати
# Хенерал Франсиско Кабалјеро Алварез
# Итанара
# Катуете
# Ла Палома
# Нуева Еспреанза
# Салто дел Гваира
# Игатими
# Јаси Кањи
# Ипеху
2 Поврзано
* Парагвај
* Департмани во Парагвај
Меланоцит

Меланоцити се клетки кои создаваат меланин во базалниот слој (stratum basale) кој епидермисот на кожата. Меланинот е пигмент одговорен за бојата на кожата. Обично, на кожата се наоѓаат помеѓу 1000 и 2000 меланоцити на квадратен милиметар. Меланоцитите сочинуваат од 5% до 10% од клетките во базалниот слој на епидермисот.
1 Поврзано
* Меланом
Гваира (департман)

Гваира е департман во Парагвај. Департманот се наоѓа во Источен Парагвај и главен град на департманот е Вилјарика. Департманот има вкупна површина од 3.846 км<sup>2</sup> и население од 178.130 жители според податоците од 2002.
1 Демографија
Департманот има население од 161.991 (податоци пред 2002), од кои 47.300 живееле во урбан центар, а остатокот во рурални центри.
2 Окрузи
Департманот е поделен на следните окрузи:
3 Користена литература
*''Geografía Ilustrada del Paraguay''. Tercera Edición. Distribuidora Quevedo de Ediciones. Buenos Aires.1998.
*''Atlas y Geografía de Paraguay y el Mundo''. Ediciones India Guapa. Asunción. 1997.
*''Atlas Paraguay. Cartografía Didáctica''. Fausto Cultural Ediciones. Enero 2000.
* Franco Preda, Artemio. ''El Guairá y su aporte a la cultura paraguaya''. Editora Litocolor S.R.L. Villarrica,2003
4 Поврзано
* Парагвај
* Департмани во Парагвај
Пирогроздова киселина

Пирогроздова киселина (CH<sub>3</sub>COCOOH) — органска киселина, кетон, и наједноставен претставник на алфа-кето киселините. Карбоксилатниот (COO<sup>&minus;</sup>) анјон на пирогроздовата киселина, и нејзина Бренстед-Лауриева конјугирана база, CH<sub>3</sub>COCOO<sup>&minus;</sup>, е позната како пируват, и е клучна раскрсница во неколку метаболитички патишта.
Пирогроздова киселина може да се добие од гликоза преку процес на гликолиза, да се претвори назад во јаглехидрати (како гликоза) преку процес на гликонеогенеза, или во масни киселини преку ацетил коензим А.
Фулда (река)

Фулда (герм. ''Fulda'') — река во покраината Хесен, Германија и една од двете реки што се спојуваат, сочинувајќи ја поголемата река Везер (другата е Вера). Реката Фулда е долга 218 км.
Реката извира кај Васеркрупе во масивот Рен. Оттука тече на североисток, опкружена со планините од венецот Книл на запад и шумата Зојлингсвалд. Кај Бебра врти кон северозапад.
Откако ќе ѝ се придружи притоката Едра, Фулда тече северно право до Касел, па врти на североисток, каде на исток е шумата Кауфунген, а на северозапад е почетокот на шумата Рајнхардсвалд. На северниот крај кај Хановерски Минден, Фулда се спојува со реката Вера и го образува Везер.
1 Населени места
Населени места долж течението на Фулда:
* Герсфелд
* Фулда
* Бад Херсфелд
* Бебра
* Ротенбург
* Мелзунген
* Касел
2 Поврзано
* Фулда (град)
Консепсион (департман во Парагвај)

Консепсион е департман во Парагвај. Департманот се наоѓа во Источен Парагвај. Главен град на департманот е Консепсион.
1 Географија
Департманот се наоѓа во централниот дел на Источен Парагвај. На север департманот се граничи со Бразил, на југ се граничи со Сан Педро, на исток со Амамбај и на запад со Пресиденте Ајес и Алто Парагвај.
Температурата во летниот период во департманот достигнува до 39 степени Целзиусови, додека во зимскиот период паѓа до 2 степени. Просечна годишна температура е 24 степени. Дождлив период е од ноември до јануари.
2 Окрузи
Департманот е поделен на 8 окрузи:
3 Наводи
* Geografía Ilustrada del Paraguay, Distribuidora Arami SRL; 2007. ISBN 99925-68-04-6
* Geografía del Paraguay, Primera Edición 1999, Editorial Hispana Paraguay SRL.
4 Поврзано
* Парагвај
* Департмани во Парагвај
Вера (река)

Вера (герм. ''Werra'') — река во средна Германија, една од двете изворни реки на Везер. Извира кај Ајсфелд во јужниот дел на покраината Тирингија. Долга е 293 км, по што се спојува со реката Фулда во Хановерски Минден, образувајќи го Везер.
Долината на Вера претставува природна граница помеѓу масивот Рен и Тириншката Шума. Забележителности во ова место се шумата Ајбен кај Дермбах, „пештерата од приказните“ кај Валдорфд, најдлабокото езеро во Германија образувано со спуштање на тлото (кај Бернсхаузен) и рушевините на замокот „Крајенбург“ (VIII век).
1 Населени места
По течението на Вера се среќаваат следниве поважни населени места: Хилдбургхаузен, Мајнинген, Бад Залцунген, Тифенорт, Меркерс-Кизелбах, Херинген, Филипстал, Герстунген, Ванфрид, Ешвеге, Виценхаузен и Хан. Минден.
2 Поврзано
* Алер
* Димел
Милош Обилиќ

Милош Обилиќ (според некои извори познат и како Милош Кобилиќ) — српски средновековен витез, кој често се споменува во српските епски народни песни како голем јунак и убиец на отоманскиот султан Мурат I во тек на Косовската битка (1389 година). Иако историските извори од времето непосредно по битката на Косово не го наведуваат идентитетот на убиецот на султанот Мурат I, подоцнежните српски, грчки и фирентински историски извори од 15 век, убиството на султанот го припишуваат на српски благородник и витез, по име Милош Обилиќ, кој бил во служба на кнезот Лазар.
1 Милош Обилиќ во народното творештво
* „Милош кај Латините“ (српски: ''Милош у Латинима'') - српска епска песна.<ref>„Милош у Латинима“, во: ''Народне епске песме I’’. Београд: Просвета (без дата), стр. 55-57.
* „Вечерата на кнезот“ (српски: ''Кнежева вечера'') - српска епска песна.
2 Наводи
3 Поврзано
* Косовска битка
* Кнез Лазар
* Српски епски народни песни
* Историја на Србија
* Мурат I
Димел

Димел (герм. ''Diemel'') — река во покраините Хесен и Северна Рајна-Вестфалија, Германија и лева притока на Везер. Извира кај Вилинген во регионот Зауерланд. Течението оди во североисточна насока и минува низ Марсберг, Варбург и Тренделбург. Кај Бад Карлсхафен се влева во реката Везер. Димел има вкупна должина од 106 км.
1 Поврзано
* Алер
* Вера
Македонско-австралиски односи

Македонско-австралиските врски и односи се воспоставуваат со почетокот на иселувањето на Македонци во Австралија (крајот на XIX в.). Во Мелбурн се формира огранок на МПО (1936), во Перт прво македонско културно здружение „Единство“ (1939), мрежа македонски организации (1941–1946), се одржува конференција за нивно обединување во Македонскоавстралиски народен сојуз (1946) и во Мелбурн се формира првата македонска црковна општина во странство (1960). Австралија ја признава РМ на 15 февруари 1994 г. Дипломатски односи се воспоставуваат на 20 октомври 1995 г. Прв вонреден и ополномоштен амбасадор на Австралија во РМ е Ноел Доналд Кембел.
Прв вонреден и ополномоштен амбасадор на РМ во Австралија е Виктор Габер.
Абел Шавије

Фејсал Шавије (роден како Абел Луис да Силва Кошта Шавије на 30 ноември 1972) — португалски поранешен фудбалер, играч од одбраната.
Во својата кариера играл за многу клубови, во различни држави како Португалија, Италија, Шпанија, Холандија, Англија, Германија, Турција, а кариерата ја завршил играјќи за Л.А. Галакси во МЛС лигата. За португалската репрезентација одиграл 20 натпревари во периодот 1993-2002.
По завршувањето на играчката кариера, тој ја сменил својата вера со исламот и го земал името Фајсал.
1 Титули
1.0.1 Ештрела Амадора
*Сегунда лига : 1
: 1992–1993
1.0.2 Бенфика
* Примеира лига : 1
: 1993–1994
1.0.3 ПСВ
* Суперкуп на Холандија : 1
: 1998–1999
Четврта тетовска парохија

Четвртата тетовска парохија е парохија која е под јурисдикција на Архиерејското намесништво од Тетово со главна парохиска црква „Св. Никола“ во населбата Колтук. Неа ја опслужува протојереј-ставрофор Ратко Милановски. Во состав на оваа парохија покрај дел од градот опфатени се и селата: Лавце, Долна Лешница и Требош како и манастирскиот комплекс "Свети Атанасиј" којшто се наоѓа на месноста Балтепе над Тетово..
1 Цркви и манастири
Парохијата има 4 цркви и тоа во:
име, населено место, изградена, слика
Црква „Св. Никола“, Тетово, 14 век (прва), 1842 (втора), 1901/02 (трета)
Црква „Св. Петка и Св. Недела“, Тетово, 14 век (прва); 2000 (втора)
Црква „Св. Атанасиј“, Тетово, 13 век (прв објект) 1922 (сегашен објект)
Црква „Св. Ѓорѓи“, Лавце, 19 век
Црква „Св. Спас“, Лавце
Црква „Св. Никола“, Долна Лешница
Црква „Св. Ѓорѓи“, Требош
Црква „Св. Атанасиј“, Требош, 1969
2 Поврзано
* Архиерејско намесништво Тетово
Алто Парана (департман)

Алто Парана, или во превод Горна Парана, е департман во Парагвај. Департманот се наоѓа во Источен Парагвај и главен град на истиот е Сиудад дел Есте. Департманот забележал голем развој во последните 50 години, а развојот се должи на економскиот подем на градот Сиудад дел Есте.
1 Географија
Департманот се наоѓа во Источен Парагвај, на граничниот појас со Бразил. Департманот се на север се граничи со департманот Каниндеју, на југ Итапуа, на исток со Бразил и на запад со департманите Кагвазу и Казапа. Главен град на департманот е Сиудад дел Есте
2 Окрузи
Департманот е поделен на 20 окрузи:
окрузи, население (2002)
1 Сиудад дел Есте, 222.274
2 Доктор Хуан Леон Малјоркин, 16.243
3 Доминго Мартинес де Ирала, 6.734
4 Ернандаријас, 63.248
5 Ируња, 4.710
6 Итакири, 23.765
7 Хуан Емилио Олири, 16.367
8 Лос Седралес, 9.003
9 Мбаракају, 8.337
10 Минга Гвазу, 48.006
11 Минга Пора, 11.180
12 Наранхал, 11.921
13 Њакундај, 8.403
14 Пресиденте Франко, 52.826
15 Сан Алберто, 11.523
16 Сан Кристобал, 7.670
17 Санта Фе дел Парана, ''ND''
18 Санта Рита, 16.427
19 Санта Роса дел Мондај, 11.287
20 Колонија Игвазу, 8.748
3 Клима
Максимална температура измерена во департманот е 38 степени целзиусови, додека минималната е 0 степени. Просечна годишна темпрература во департманот е 21 степен. Во регионот има поголема влажност и врнежи, па така маглата е честа појава во зимскиот период.
4 Збратимени покраини
* Кјонгидо, Република Кореја
5 Поврзано
* Парагвај
* Департмани во Парагвај
Трета тетовска парохија

Трета тетовска парохија — православна парохија на Македонската православна црква - Охридска архиепископија, дел од Тетовското архијерејско намесништво на Тетовско-гостиварската епархија. Нејзиното седиште е во црквата „Св. Богородица“ во населбата Горна Чаршија, во градот Тетово. Неа ја опслужува протојереј-ставрофор Томислав Јосифовски (сос. 2015).
Во состав на оваа парохија покрај дел од градот опфатени се и селата: Горно Палчиште, Долно Палчиште, Мала Речица и Сараќино.
1 Цркви
Ова е список на црквите во парохијата. Можно е списокот да е нецелосен.
име, населено место, изградена, слика
Црква „Св. Богородица“, Тетово, 1903/4 (втора)
Црква „Св. Сисој Велики“, Тетово, 2021
Црква „Св. Кирил и Методиј“, Горно Палчиште
Црква „Св. Спас“, Долно Палчиште, 1922
Црква „Св. Ѓорѓи“, Мала Речица, век(прва), 1936(втора), 2010 (трета)
Црква „Св. Атанасиј“, Сараќино, крај на век
Црква „Рождество на Пресвета Богородица“, Сараќино
2 Поврзано
* Тетовско архијерејско намесништво
* Прва тетовска парохија
* Втора тетовска парохија
* Четврта тетовска парохија
ISO 3166-2:JP

ISO 3166-2:JP е збир од кодови што ги претставуваат имињата на главните административни единици на Јапонија во стандардот ISO 3166-2 на Меѓународната организација за стандардизација (ISO). Кодовите се однесуваат 47-те префектури во земјата.
Секој код се состои од два дела, одделени со цртичка. Првиот гласи „JP“ и се однесува на земјата. Вториот е двоцифрен (01&ndash;47) и се однесува на секоја поединечна префектура (бројките се водат според Јапонскиот индустриски стандард за префектури JIS X 0401). Редоследот на задавање на кодовите е географски - од север кон југ.
1 Кодови
Код, Префектура
JP-01JP-02JP-03JP-04JP-05JP-06JP-07JP-08JP-09JP-10JP-11JP-12JP-13JP-14JP-15JP-16JP-17JP-18JP-19JP-20JP-21JP-22JP-23JP-24JP-25JP-26JP-27JP-28JP-29JP-30JP-31JP-32JP-33JP-34JP-35JP-36JP-37JP-38JP-39JP-40JP-41JP-42JP-43JP-44JP-45JP-46JP-47
2 Поврзано
* Префектури во Јапонија (азбучно со податоци)
* Административна поделба на Јапонија